Diari Oficial de la Generalitat Valenciana


Sumari del DOGV 6187, del 19-01-2010 (2009/15192)

Acord de 29 de desembre de 2009, del Ple de l'Ajuntament, relatiu a la modificació núm. 16 del Pla General d'Ordenació Urbana.
------------------------------------------------------------------------------------------------------------------------------

### Dades del document

Número de DOGV
:   6187

Data del DOGV
:   19-01-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/15744


Data del document
:   29-12-2009

Organisme emissor
:   Ajuntament de Manuel

Tipus de document
:   Informació Pública

Descriptors 

:   * Manuel
    * pla d'urbanisme
    * administració local

Acord de 29 de desembre de 2009, del Ple de l'Ajuntament, relatiu a la modificació núm. 16 del Pla General d'Ordenació Urbana. [2009/15740]
Vist el projecte de modificació número 16 del Pla General d'Ordenació Urbana (PGOU) de l'Ajuntament de Manuel, el qual ha estat redactat per l'arquitecte superior José Sala Sendra, referit a assignar als terrenys de «La Serreta», actualment qualificats pel vigent PGOU a través de la modificació núm. 6 com a sòl no urbanitzable xarxa primària-dotacional públic recreatiu esportiu, a més de l'ús esportiu recreatiu, altres usos assistencial i servei urbà-infraestructures.
Vist l'informe emés per la secretària-interventora i l'informe emés pel funcionari enginyer tècnic d'Obres Públiques.
Basant-se en el que s'ha exposat anteriorment, es proposa al ple de la corporació l'adopció dels acords següents:
Primer
Aprovar definitivament el projecte de modificació núm. 16 del Pla General d'Ordenació Urbana de Manuel.
Segon
Remetre edicte de la present aprovació definitiva junt amb el contingut de les normes urbanístiques i la resta de documentació amb eficàcia normativa al Diari Oficial de la Comunitat Valenciana.
1. Planejament que es tracta
El pla que pretén modificar-se és el Pla General d'Ordenació Urbana del terme municipal de Manuel, aprovat definitivament el 22 d'abril de 1997.
La modificació a realitzar es regeix pel que disposa l'article 94 de la Llei 16/2005, de 30 de desembre, Urbanística Valenciana de la Generalitat Valenciana (d'ara en avant LUV) i en l'article 212 del Reglament de Gestió i Ordenació Territorial i Urbanística (Reial Decret 67/2005, de 12 de Maig), (d'ara en avant ROGTU).
Tal com estableix l'articulat esmentat, la nova solució proposada manté l'equilibri de les dotacions públiques, ja que aquestes no s'alteren i per tant continuen complint amb els criteris de qualitat, capacitat i idoneïtat exigits en la LUV.
2. Elements objecte de la modificació núm. 16
2.1. Antecedents
Amb data 27 d'abril de 1999 es va aprovar la modificació puntual núm. 6 del Pla General d'Ordenació Urbana de Manuel en la qual s'establia un canvi d'ubicació del dotacional públic d'ús esportiu a una nova ubicació, i quedava definit com a Xarxa Primària-Dotacional esportiu i recreatiu amb una superfície de 35.000 m².
Segons el Pla General d'Ordenació Urbana vigent de Manuel, el sòl classificat com a «sòl no urbanitzable d'especial protecció zona militar», després de la retirada d'aquest ús, va ser cedit a l'ajuntament com a «equipament públic», i per sessió plenària de 3 de març de 2008 va qualificar la parcel·la com a sòl de domini i ús públic esportiu destinada a equipament, com a bé de domini públic afecte el servei públic esportiu, parcel·la que compleix millor comesa per a les instal·lacions necessàries per a l'establiment d'aquest ús, i s'hi han efectuat unes quantes instal·lacions esportives.
2.2. Objecte
Que a causa d'aquest canvi d'ubicació de les instal·lacions esportives, l'àrea denominada «La Serreta», podria ubicar, a més de l'ús «esportivorecreatiu» (RD), altres usos que completen i donen cabuda a altres equipaments que demana la població, com pot ser l'ús «Assistencial» (TD), usos definits en l'article 132.1 del Decret 67/2006, de 12 de maig, del Consell, Reglament d'Ordenació i Gestió Territorial i Urbanística (d'ara en avant ROGTU).
3. Fonaments de la proposta
Que segons l'article 37.1.e de la Llei 16/2005, de 30 de desembre, Urbanística Valenciana (d'ara en avant LUV), l'assignació d'usos i tipus detallats en desplegament dels previstos per l'ordenació queda definit com a ordenació detallada, i corresponen les decisions així com la competència per a l'aprovació definitiva dels plans que només es referisquen a l'ordenació detallada al propi ajuntament, segons que estableix aquest mateix article en el punt 2.
4. Ordenances d'aplicació
L'article 60.1 de la LUV determina que correspon a l'ordenació detallada l'assignació d'usos i tipus edificadors en forma detallada, en desplegament dels previstos per l'ordenació estructural. S'efectuarà per remissió al Reglament de Zones, desplegant els usos prohibits, alternatius i compatibles per a cada parcel·la i les condicions limitadores de la seua edificabilitat màxima i mínima , volum o altura i ocupació, sobre i sota rasant, així com la seua dotació d'aparcament.
5. Justificació legal de la modificació proposada
Tal com estableix l'article 87 de la LUV, els plans de desplegament del Pla General i les seues modificacions poden ser promoguts pels municipis, els particulars i les administracions no municipals en l'exercici de les seues competències sectorials.
Aquesta modificació es tracta d'una modificació formulada i promoguda pel propi Ajuntament de Manuel, fonamentada en el que s'exposa en el capítol M3 anterior.
D'acord, doncs, amb aquestes justificacions i vistes les propostes contingudes en aquesta modificació núm. 16 del Pla General d'Ordenació Urbana de Manuel, es tracta d'una modificació que no adopta nous criteris respecte de l'ordenació estructural i, per tant, correspon a l'ajuntament la competència per a la seua aprovació definitiva.
Contra aquesta resolució, que posa fi a la via administrativa, es podrà interposar recurs potestatiu de reposició davant el Ple de l'Ajuntament de Manuel, en el termini d'un mes, comptador des de l'endemà de la notificació, d'acord amb el que estableixen els articles 116.1 i 117.1 de la Llei 4/1999 de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; o bé, recurs contenciós administratiu davant la sala contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació, de conformitat amb el que disposa l'article 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjudici que els interessats puguen exercir qualsevol altre recurs que estimen oportú.
Manuel, 29 de desembre de 2009.- L'alcalde: José Cambra Bueno.